लोगों की सैलरी उनके बैंक अकाउंट में भले ही आ गई हो लेकिन फिलहाल उन्हें बैंक से 10 हजार रुपये ही मिल रहे हैं. पैसे निकालने के लिए बैंकों में सबसे ज्यादा भीड़ सरकारी कर्मचारियों की लगी है. कई बैंकों में जहां पर सरकारी कर्मचारियों की सैलरी अकाउंट ज्यादा है वहां तो भारी अफरा-तफरी देखने को मिल रही है. राजस्थान सचिवालय के स्टेट बैंक की शाखा में तो बैंककर्मी और सुरक्षाकर्मी कर्मचारी सरकारी कर्मचारियों से उलझते नजर आए.